Projekts

LATVIJAS REPUBLIKAS MINISTRU KABINETA SĒDES PROTOKOLLĒMUMS

|  |  |  |
| --- | --- | --- |
| Rīgā | Nr. | 2017. gada ... |

**. §**

**Par informatīvo ziņojumu „Par pievienotās vērtības nodokļa likmes diferencēšanu pārtikai”**

1. Pieņemt zināšanai iesniegto informatīvo ziņojumu un atbalstīt pievienotās vērtības nodokļa (turpmāk – PVN) piecu procentu likmes ieviešanu Latvijai raksturīgiem augļiem, ogām un dārzeņiem.

2. Finanšu ministrijai sagatavot grozījumus Pievienotās vērtības nodokļa likumā, paredzot, ka ar 2018. gada 1. janvāri informatīvā ziņojuma pielikumā norādītajiem Latvijai raksturīgiem svaigiem augļiem, ogām, dārzeņiem un kartupeļiem, tostarp mazgātiem, mizotiem, grieztiem un fasētiem, bet, kuriem nav veikta termiska apstrāde un citi apstrādes veidi, piemēram, saldēšana, sālīšana, kaltēšana, tiek piemērota PVN piecu procentu likme, un finanšu ministram normatīvajos aktos noteiktā kārtībā to iesniegt izskatīšanai Ministru kabineta sēdē likumprojektu "Par valsts budžetu 2018.gadam" pavadošo likumprojektu paketē.

3. Zemkopības ministrijai vienoties ar biedrību “Latvijas Pārtikas Tirgotāju asociācija” un biedrības “Latvijas Tirgotāju asociācija” par godīgu samazinātās PVN likmes ieviešanu.

Ministru prezidents M.Kučinskis

Valsts kancelejas direktors J.Citskovskis